IMH คว้าสิทธิ์ฉีด “ซิโนฟาร์ม” รอบปชช. เปิดจองสัปดาห์หน้า
IMH ได้รับเลือกเป็นสถานพยาบาลฉีดวัคซีน "ซิโนฟาร์ม" รอบประชาชนทั่วไป พร้อมเปิดจองสัปดาห์หน้า ผ่านระบบราชวิทยาลัยฯ พร้อมฉีดปลายเดือนก.ค.นี้ 
9 ก.ค. 2564

ดร.สิทธิวัตน์ กำกัดวงษ์ ประธานเจ้าหน้าที่บริหาร บริษัทโรงพยาบาลอินเตอร์เมดิคัล แคร์ แอนด์ แล็บ จำกัด (มหาชน) หรือ IMH และประธานกรรมการบริหาร โรงพยาบาลประชาพัฒน์ เปิดเผยว่า ล่าสุด IMH ได้รับเลือกเป็นสถานพยาบาลฉีดวัคซีนตัวเลือก “ซิโนฟาร์ม” สำหรับรอบประชาชนทั่วไป จากราชวิทยาลัยจุฬาภรณ์เป็นที่เรียบร้อยแล้ว ซึ่งทางราชวิทยาลัยฯ จะทยอยเปิดให้กลุ่มประชาชนทั่วไปลงทะเบียนแจ้งความประสงค์จะฉีดวัคซีนตัวเลือก “ซิโนฟาร์ม” ตั้งแต่ในสัปดาห์หน้า โดยทางราชวิทยาลัยฯจะเปิดรับลงทะเบียนเป็นช่วงๆ และจะเน้นทำการจัดสรรวัคซีนให้กับประชาชนในพื้นที่สีแดงเป็นลำดับต้นๆก่อน โดยเบื้องต้นจะสามารถเริ่มทยอยฉีดวัดซีนดังกล่าวได้ภายในสิ้นเดือนกรกฎาคมนี้
สำหรับ IMH มีความพร้อมในการเปิดให้บริการฉีดวัคซีนดังกล่าวอยู่แล้ว เนื่องจากเป็น สถานพยาบาลในการฉีดวัคซีนตัวเลือก “ซิโนฟาร์ม” โดยที่ผ่านมามา IMH ได้รับความไว้วางใจ ในการฉีดวัคซีนฯ ให้กับกลุ่มลูกค้าบริษัทจดทะเบียนในตลาดหลักทรัพย์ รวมถึงองค์กรทั่วไป อาทิ บมจ.เจริญโภคภัณฑ์อาหาร (CPF), บมจ.ซีพี ออลล์ จํากัด (CPALL), บมจ.สยาม แม็คโคร (MAKRO), บมจ.แอดวานซ์ อินโฟร์ เซอร์วิส (AIS) , บมจ.ราชธานีลิสซิ่ง (THANI), บมจ.เอ็กโซติค ฟู้ด (XO), บมจ. ยูบิลลี่ เอ็นเตอร์ไพรส์ (JUBILE), บมจ.วี.แอล.เอ็นเตอร์ไพรส์ (VL), บมจ.เอ็น.ดี.รับเบอร์ (NDR), บมจ.ยูเนี่ยน ปิโตรเคมีคอล จำกัด (UKEM)
รวมถึง บมจ.บิวเดอสมาร์ท (BSM), บมจ.สกาย ไอซีที (SKY), บมจ.แอ็พพลาย ดีบี (ADB), บมจ.พรีบิลท์ (PREB), บมจ.คิงส์เมน ซี.เอ็ม.ที.ไอ.(K), บมจ.ไทย อิงเกอร์ โฮลดิ้ง (TIGER), บริษัทหลักทรัพย์ หยวนต้า (ประเทศไทย) จํากัด, บริษัทหลักทรัพย์ เครดิต สวิส (ประเทศไทย) จํากัด, บริษัท อีซูซุ โลจิสติกส์เอเซีย (ประเทศไทย) จำกัด, บริษัท โตโยต้า ชัยรัชการ จํากัด, บริษัท โตโยต้าเมืองนนท์ จำกัด เป็นต้น ซึ่งลูกค้าองค์กรในกลุ่มดังกล่าวได้ลงทะเบียนเลือกขอรับบริการฉีดวัคซีน ซิโนฟาร์ม กับทาง IMH เข้ามากว่า 100,000 คน ซึ่งเกินเป้าเดิมที่ตั้งไว้ก่อนหน้านี้ที่ระดับ 50,000 คน
อย่างไรก็ตาม จากประสบการณ์และการได้รับความไว้วางใจดังกล่าว ส่งผลให้ IMH ได้รับเลือกให้เป็น 1 ในสถานพยาบาลฉีดวัคซีน “ซิโนฟาร์ม” รอบประชาชนทั่วไปของราชวิทยาลัยจุฬาภรณ์ อีกครั้ง ทั้งนี้ ทาง IMH ได้ตั้งเป้าที่จะรองรับการให้บริการฉีดวัคซีนทางเลือกแก่ประชาชนทั่วไป ที่จองสิทธิผ่านราชวิทยาลัยจุฬาภรณ์ และแจ้งความประสงค์ให้ IMH เป็นสถานพยาบาลฉีดวัคซีน “ซิโนฟาร์ม” ได้สูงถึง 150,000 คน ภายในไตรมาส 3/2564 นี้  ซึ่งจากศักยภาพของ IMH ผนวกกับการการันตีความน่าเชื่อถือผ่านหน่วยงานระดับต้นๆของประเทศที่เข้ามาใช้บริการ ยิ่งเป็นการตอกย้ำให้เห็นถึงการเป็นผู้นำในการตรวจโควิด-19 และเป็นสถานพยาบาลฉีดวัคซีนทางเลือกแบบครบวงจร อย่างแท้จริง
ทั้งนี้ลูกค้าสามารถติดต่อสอบถาม หรือ ติดตามข่าวสารของทาง โรงพยาบาล อินเตอร์เมดฯ (IMH) ได้ทาง IMH Line Official: https://line.me/R/ti/p/%40epf0430e